
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1797 

7 Σεπτεμβρίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση Οργανισμού Εσωτερικής Υπηρεσίας 

του Δήμου Βόλου. 1 

Έγκριση υπέρβασης του ανώτατου ορίου των 120 
ημερών κίνησης εκτός έδρας για τους Γεωργο- 
τεχνίτες της Δ/νσης Αγροτικής Ανάπτυξης της 
Ν.Α. Χαλκιδικής για το 2007. 2 


ΑΠΟΦΑΣΕΙ Σ 

Αριθμ. 10551 (1) 


Τροποποίηση Οργανισμού Εσωτερικής Υπηρεσίας του 
Δήμου Βόλου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του ν. 2503/1997 (ΦΕΚ 107/Α) «Διοίκηση, 
Οργάνωση, Στελέχωση της Περιφέρειας, ρύθμιση θεμά¬ 
των για την τοπική Αυτοδιοίκηση και άλλες διατάξεις». 

2. Τις διατάξεις του άρθρου 12 του ν. 1188/1981 περί 
κυρώσεως κώδικα «Περί κατάστασης προσωπικού Ο.ΤΑ», 
όπως αντικαταστάθηκε με την παρ. 5 του άρθρου 8, 
του ν. 2307/1995. 

3. Τις διατάξεις του άρθρου 34 του ν. 2190/1994 «Σύ¬ 
σταση ανεξάρτητης αρχής για την επιλογή προσωπικού 
και ρύθμιση θεμάτων διοίκησης». 

4. Τις διατάξεις του άρθρου 90 του Κώδικα Νομοθε¬ 
σίας για τη Κυβέρνηση κ’ τα Κυβερνητικά όργανα, που 
κυρώθηκε με το άρθρο Ιο του π.δ. 63/2005 (ΦΕΚ Α'98), 
σχετικά με τον έλεγχο δαπανών που προκαλούν οι κα¬ 
νονιστικές διοικητικές πράξεις. 

5. Τις διατάξεις του π.δ. 37/1987 και όπως συμπληρώ¬ 
θηκε με τα π.δ. 22/1990 και 50/2001. 

6. Την 456/2005 απόφαση του Δημοτικού Συμβουλίου 
Δήμου Βόλου με την οποία ψηφίστηκε ο Οργανισμός 
Εσωτερικής Υπηρεσίας του Δήμου Βόλου και δημοσι- 
εύθηκε στο υπ’ αριθμ. 1878/Τ.Β/2005 ΦΕΚ. 

7. Την 96/2007 απόφαση του Δημοτικού Συμβουλίου 
Δήμου Βόλου με την οποία εγκρίθηκε η τροποποίηση 
του Ο.Ε.Υ Δήμου Βόλου για τους λόγους που αναφέ- 
ρονται σ’ αυτή. 

8. Την 2/2007 σύμφωνη γνωμοδότηση του Υπηρεσια¬ 
κού Συμβουλίου ΟΤΑ Ν. Μαγνησίας, αποφασίζουμε: 


Εγκρίνουμε την 96/2007 απόφαση του Δημοτικού Συμ¬ 
βουλίου Δήμου Βόλου με την οποία τροποποιείται ο 
Οργανισμός Εσωτερικής Υπηρεσίας του ανωτέρω Δή¬ 
μου ο οποίος είχε ψηφισθεί με την υπ’ αριθμ. 456/ 2005 
απόφαση του Δημοτικού Συμβουλίου Δήμου Βόλου και 
δημοσιεύθηκε στο υπ’ αριθμ. 1878/τ. Β/2005 ΦΕΚ, και ο 
οποίος πλέον κωδικοποιείται ως εξής: 

Τροποποιεί ως προς τα σημεία που αφορούν την πα¬ 
ράγραφο Β του μέρους VIII του άρθρου 2 του Ο.Ε.Υ. 
προστίθεται περίπτωση 5, ως εξής: 

1. Στην παρ. Β του μέρους VIII του άρθρου 2 του Ο.Ε.Υ. 
προστίθεται περίπτωση 5, ως εξής: 

«5. Τμήμα Αρχείου». 

2. Η διάταξη της παρ.3 του άρθρου 3 του Ο.Ε.Υ., όσον 
αφορά στις προβλεπόμενες θέσεις των κλάδων ΔΕ 2 
Εποπτών Καθαριότητας και ΔΕ 23 Δημοτικής Αστυνο¬ 
μίας, τροποποιείται ως εξής: 

«ΚΛΑΔΟΣ ΔΕ 2 Εποπτών Καθαριότητας 

πέντε (5) θέσεις, με βαθμούς Δ-Α 

ΚΛΑΔΟΣ ΔΕ 23 Δημοτικής Αστυνομίας 

είκοσι τέσσερις (24) θέσεις, με βαθμούς Δ-Α». 

3. Στο άρθρο 4 του Ο.Ε.Υ., οι κλάδοι από τους οποίους 
προέρχεται ο προϊστάμενος του Τμήματος Επικοινωνίας 
και Δημοσίων Σχέσεων αντικαθίστανται και προστίθε¬ 
νται οι κλάδοι από τους οποίους προέρχονται οι Προ¬ 
ϊστάμενοι της Διεύθυνσης Προγραμματισμού και Νέων 
Τεχνολογιών, ως εξής: 

ΤΜΗΜΑ ΕΠΙΚΟΙΝΩΝΙΑΣ ΚΑΙ ΔΗΜΟΣΙΩΝ ΣΧΕΣΕΩΝ 

Προϊστάμενος του Τμήματος: κλάδοι ΠΕ1 Διοικητικού 
- Οικονομικού (πρώην ΠΕΙ Διοικητικού), ΠΕΙ Διοικητι¬ 
κού (αμιγώς Διοικητικός), ΠΕΙ Οικονομικού- Λογιστικού 
(αμιγώς Οικονομικός ή Λογιστικός), ΤΕ17 Διοικητικού- 
Λογιστικού, ΤΕ17 Διοικητικού (αμιγώς Διοικητικός), ΤΕ17 
Λογιστικού (αμιγώς Λογιστικός), ΤΕ22 Μονάδων Τοπικής 
Αυτοδιοίκησης, ΔΕΙ. 

ΔΙΕΥΘΥΝΣΗ ΠΡΟΓΡΑΜΜΑΤΙΣΜΟΥ ΚΑΙ ΝΕΩΝ 
ΤΕΧΝΟΛΟΓΙΩΝ 

Προϊστάμενος της Διεύθυνσης: κλάδοι ΠΕ 1 Διοικητι¬ 
κού - Οικονομικού (πρώην ΠΕ 1 Διοικητικού) ή ΠΕ 1 Οικο¬ 
νομικού - Λογιστικού ( αμιγώς Οικονομικός ή Λογιστικός) 
ή ΠΕ3 ή ΠΕ4 ή ΠΕ5 ή ΠΕ6 ή ΠΕ9 ή ΠΕ11 με βαθμό Α. Σε 
περίπτωση που δεν υπάρχουν υπάλληλοι των πιο πάνω 
κλάδων με βαθμό Α, ο προϊστάμενος θα προέρχεται από 
τον κλάδο ΤΕ17 Διοικητικού - Λογιστικού ή ΤΕ17 Λογι¬ 
στικού (αμιγώς Λογιστικός) ή ΤΕ22 Μονάδων Τοπικής 
Αυτοδιοίκησης ή ΤΕ3 ή ΤΕ5 ή ΤΕ19 με βαθμό Α. 

Σε περίπτωση που δεν υπάρχουν υπάλληλοι των πιο 
πάνω κλάδων με βαθμό Α, ο προϊστάμενος της Διεύ¬ 
θυνσης θα προέρχεται από τους προαναφερόμενους 
κλάδους με το βαθμό Β και με σειρά προτεραιότητας 
κατά κατηγορία όπως ορίζεται πιο πάνω. 

Προϊστάμενος του Τμήματος Πληροφορικής - Μηχα¬ 
νογράφησης: κλάδοι ΠΕ11, ΤΕ 19. 

Προϊστάμενος του Τμήματος Προγραμμάτων: κλάδοι 
ΠΕΙ Διοικητικού - Οικονομικού (πρώην ΠΕ1 Διοικητικού), 
ΠΕ 1 Οικονομικού - Λογιστικού (αμιγώς Οικονομικός ή 
Λογιστικός), ΠΕ3, ΠΕ4, ΠΕ6, ΤΕ17 Διοικητικού - Λογιστι¬ 
κού, ΤΕ17 Λογιστικού (αμιγώς Λογιστικός), ΤΕ22. 

Προϊστάμενος Τμήματος Προγραμματισμού Τεχνικών 
Έργων: κλάδοι ΠΕ3, ΠΕ4, ΠΕ6, ΤΕ3, ΤΕ5». 

4. Στο άρθρο 4 του Ο.Ε.Υ., το μέρος που αφορά στους 
κλάδους από τους οποίους θα προέρχονται ο Προϊστά¬ 
μενος της Διεύθυνσης και οι Προϊστάμενοι των Τμη¬ 
μάτων της Διεύθυνσης Πολεοδομίας, αντικαθίσταται 
ως εξής: 

ΔΙΕΥΘΥΝΣΗ ΠΟΛΕΟΔΟΜΙΑΣ 

Προϊστάμενος της Δ/νσης: κλάδοι ΠΕ3, ΠΕ4, ΠΕ6. 

Προϊστάμενος Τμήματος Αρχείου: κλάδοι ΠΕ3, ΠΕ4, 
ΠΕ5, ΠΕ6, ΤΕ3, ΤΕ4, ΤΕ5, ΤΕ ΜηχανικώνΈργων Υποδομής, 
ΤΕ Εργοδηγών, ΔΕ5. 

Προϊστάμενοι υπολοίπων Τμημάτων: κλάδοι ΠΕ3, ΠΕ4, 
ΠΕ6, ΤΕ3, ΤΕ5, ΤΕ ΜηχανικώνΈργων Υποδομής ». 

5. Στην παρ. Β του μέρους VIII του άρθρου 5 του Ο.Ε.Υ. 
προστίθεται περίπτωση 5, ως εξής: 

«5. Τμήμα Αρχείου 

Η υπηρεσία του Τμήματος Αρχείου διεξάγεται με την 
άμεση και υπεύθυνη καθοδήγηση του προϊσταμένου 
αυτής. Τα υπηρεσιακά αντικείμενα της υπηρεσίας του 
Τμήματος διαγράφονται σε γενικές γραμμές ως εξής: 

Τηρεί, φυλάσσει και συντηρεί το αρχείο της Πολεο¬ 
δομίας του Δήμου. 

Τηρεί βιβλίο εισερχομένων φακέλων οικοδομικών 
αδειών. 

Τηρεί βιβλίο λοιπών εισερχομένων φακέλων. 

Φροντίζει για την τροποποίηση σε ψηφιακή μορφή των 
περιεχομένων των φακέλων των οικοδομικών αδειών 
και τη λειτουργία κατάλληλων εφαρμογών για τη συ¬ 
νολική λειτουργία του αρχείου με τη χρήση ψηφιακών 
τεχνολογιών. 

Χορηγεί στους ενδιαφερομένους φωτοαντίγραφα 
των εγγράφων των φακέλων που τηρούνται στο Τμή¬ 
μα αυτό». 

Με την προτεινόμενη τροποποίηση του ΟΕΥ προβλέ- 
πεται αύξηση της ετήσιας δαπάνης για αμοιβές προ¬ 
σωπικού ποσού 89.110,00 € η οποία θα καλύπτεται από 
τους κατ’ έτος προϋπολογισμούς του Δήμου. 

Κατά τα λοιπά ισχύει ο Οργανισμός Εσωτερικής Υπη¬ 
ρεσίας (Ο.Ε.Υ.) του Δήμου Βόλου όπως αυτός ψηφίσθηκε 
με την υπ’ αριθμ. 456/2005 απόφαση του Δημοτικού Συμ¬ 
βουλίου Δήμου Βόλου και δημοσιεύθηκε στο υπ’ αριθμ. 
1878/τ.Β/2005 ΦΕΚ. 

Στον προϋπολογισμό του Δήμου, τρέχοντος έτους 
υπάρχουν εγκεκριμένες πιστώσεις στους αντίστοιχους 
Κωδικούς Αριθμούς για την κάλυψη της μισθοδοσίας του 
υπάρχοντος προσωπικού. Η μελλοντική επιβάρυνση του 
πρ/σμού του Δήμου από την παρούσα απόφαση αυτή, 
υπολογίζεται στο ποσό των 89.110,00€ και δύναται να 
καλυφθεί από τα τακτικά έσοδα του Δήμου. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 10 Αυγούστου 2007 

Ο Γενικός Γραμματέας Περιφέρειας 
ΦΩΤΙΟΣ ΓΚΟΥΠΑΣ 

-♦- 

Αριθμ. 27537 (2) 

Έγκριση υπέρβασης του ανωτάτου ορίου των 120 ημε¬ 
ρών κίνησης εκτός έδρας για τους Γεωργοτεχνίτες 
της Δ/νσης Αγροτικής Ανάπτυξης της Ν.Α. Χαλκιδι¬ 
κής για το 2007. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

α. Του ν. 2685/1999 «Κάλυψη δαπανών μετακινουμέ- 
νων υπαλλήλων εντός και εκτός Επικράτειας και άλλες 
διατάξεις». 

β. Του άρθρου 25 παραγρ. 6 του ν. 2738/1999 «Συλλο¬ 
γικές διαπραγματεύσεις στη Δημόσια Διοίκηση, μονι¬ 
μοποιήσεις συμβασιούχων αορίστου χρόνου και άλλες 
διατάξεις». 

γ. Του ν. 2503/1997 «Διοίκηση, οργάνωση στελέχωση 
της Περιφέρειας, ρύθμιση θεμάτων για την τοπική αυ¬ 
τοδιοίκηση και άλλες διατάξεις». 

2. Την υπ’ αριθμ. 4066/22.2.2007 απόφασή μας με την 
οποία καθορίσθηκε το ανώτατο όριο των επιτρεπο- 
μένων ημερών κίνησης εκτός έδρας των υπαλλήλων 
που υπηρετούν στις Νομαρχιακές Αυτοδιοικήσεις της 
Περιφέρειας όπως τροποποιήθηκε μεταγενέστερα. 

3. Το υπ’ αριθμ.04/2477/14.8.2007 έγγραφο της Ν.Α. 
Χαλκιδικής-Δ/νσης Ανθρώπινου Δυναμικού & Πληρο¬ 
φορικής με το οποίο μας διαβιβάστηκε το υπ’ αριθμ. 
05/10175/14.8.2007 έγγραφο της Δ/νσης Αγροτικής Ανά¬ 
πτυξης, αναφορικά με την αύξηση του ανωτάτου ορίου 
των 120 ημερών κίνησης εκτός έδρας για τους Γεωρ- 
γοτεχνίτες της Δ/νσης αυτής, λόγω της εντατικοποίη¬ 
σης του ελέγχου των προγραμμάτων του Υπουργείου 
Αγροτικής Ανάπτυξης και Τροφίμων, για τους επιτόπι¬ 
ους ελέγχους ολοκληρωμένου συστήματος, εξισωτική 
αποζημίωση κ.λπ. 

4. Ότι το ύψος της προκαλούμενης από την απόφαση 
αυτή δαπάνης ανέρχεται στο ποσό των 10.700 € και 
θα βαρύνει τον Κ.Α. εξόδων 5329 Α 1, φορέας 291, απο¬ 
φασίζουμε: 

Εγκρίνουμε την υπέρβαση του ανωτάτου ορίου του 
αριθμού ημερών εκτός έδρας πέραν αυτών που εγκρί- 
θηκαν με την κατά τα ανωτέρω απόφασή μας στους 
Γ εωργοτεχνίτες της Δ/νσης Αγροτικής Ανάπτυξης της 
Ν.Α. Χαλκιδικής, για το έτος 2007, ως κατωτέρω: 

ΝΑ. ΧΑΛΚΙΔΙΚΗΣ 

Δ/ΝΣΗ ΑΓΡΟΤΙΚΗΣ ΑΝΑΠΤΥΞΗΣ 

ΔΕ ΓΕΩΡΓΟΤΕΧΝΙΤΩΝ 60 ημέρες 

Η απόφαση αυτή να δημοσιευθεί στην Εφημερίδα της 
Κυβερνήσεως. 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

Θεσσαλονίκη, 20 Αυγούστου 2007 

Ο Γ ενικός Γ ραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 




